สังคมข่าวหุ้น
*… ต้องจับตา “ทีมเศรษฐกิจ” ชุดใหม่ ภายใต้การบริหารประเทศของพล.อ.ประยุทธ์ จันทร์โอชา นายกรัฐมนตรี ว่าจะเป็นไปตามกระแสข่าวที่ออกมาหรือไม่ แต่ที่แน่ ๆ จะมีชื่อของ “ปรีดี ดาวฉาย” เอ็มดี KBANK และ “ไพรินทร์ ชูโชติถาวร” อดีต CEO ปตท. PTT นั่งอยู่ในคณะรัฐมนตรีชุดใหม่ด้วยแน่นอน ...
16 ก.ค. 2563

คาเฟอีน
*… ต้องจับตา “ทีมเศรษฐกิจ” ชุดใหม่ ภายใต้การบริหารประเทศของพล.อ.ประยุทธ์ จันทร์โอชา นายกรัฐมนตรี ว่าจะเป็นไปตามกระแสข่าวที่ออกมาหรือไม่ แต่ที่แน่ ๆ จะมีชื่อของ “ปรีดี ดาวฉาย” เอ็มดี KBANK และ “ไพรินทร์ ชูโชติถาวร” อดีต CEO ปตท. PTT นั่งอยู่ในคณะรัฐมนตรีชุดใหม่ด้วยแน่นอน …
*… STGT บมจ.ศรีตรังโกลฟส์ (ประเทศไทย) แม้จะถูกแคชบาลานซ์ แต่วอลุ่มการซื้อขายยังหนาแน่น และราคาหุ้นยังพุ่งทะยาน บางวันอาจจะมีย่อตัวลงมาบ้าง ส่วนพี/อีที่พุ่งปรี๊ด 120-130 เท่า อย่าตกใจไป เพราะเมื่อกำไรไตรมาส 2/2563 ออกมา จะกดพี/อีลงมาได้เยอะ ยิ่งไปกว่านั้น สิ้นปี 2563 หากมีกำไร 4 พันล้านบาท +/- นิดหน่อยตามคาดการณ์ของโบรกฯ ฟอร์เวิร์ดพี/อีจะอยู่ที่ 27-28 เท่า เห็นแบบนี้แล้ว ฟันธงไปเลยว่าราคาจะวิ่งขึ้นเกิน 100 บาท ไปรออยู่แล้วล่ะ ส่วนบิ๊กล็อตก่อนหน้านี้ที่มีทยอยออกมา ข่าวว่ากลุ่มเจ้าของปล่อยให้ “กลุ่มเสี่ยยักษ์” วิชัย วชิรพงษ์ แบบเหมา (รับ) หมด!!! ราคาหุ้นเลยไม่ถูกกดลงไง …
*… WICE : บมจ.ไวส์ โลจิสติกส์ ของกลุ่มตระกูล “คงสุนทร” ช่วงนี้ราคาหุ้นย่อตัวลงมา ทำให้เหมาะต่อการทยอยซื้อเข้าพอร์ต เพราะผลประกอบการไตรมาส 2/2563 จากการดีดลูกคิดของ บล.โนมูระ พัฒนสิน คาดว่าจะมีกำไรสุทธิ 36 ล้านบาท เพิ่มขึ้น 271% จากช่วงเดียวกันของปีก่อน จากรายได้ค่าระวางเรืออยู่ระดับสูง จากสายการบิน Passenger flight หยุดบิน ส่วนแนวโน้มกำไรของปี 2563 จะอยู่ที่ราว ๆ 112 ล้านบาท เพิ่มขึ้น 80% ราคาเป้าหมายสิ้นปี 2563 อยู่ที่ 3.90 บาท พี/อี 22.9 เท่า ส่วนปี 2564 กำไรจะเพิ่มเป็น 130 ล้านบาท กระเป๋าตุงยาว ๆ ไป …
*… วันนี้ (17 ก.ค.) บัตรกรุงไทย KTC ของคุณหมอระเฑียร ศรีมงคล จะแจ้งผลประกอบการไตรมาส 2/2563 จับตากำไรสุทธิ 1.16 พันล้านบาท ลดลง 12% ไม่ถือว่ามาก ส่วนประเด็นที่น่าสนใจเพิ่มเติมคือ เรื่องของหนี้เสีย และการตั้งสำรองฯ จะเป็นไปตามมาตรฐานบัญชีใหม่ TFRS 9 หรือเป็นตัวเลขที่สะท้อนคุณภาพของสินทรัพย์ที่แท้จริงนั่นแหละ ไม่ต้องมาหลบ ๆ ซ่อน ๆ การบันทึกแบบนี้ทำให้นักลงทุนเห็นตัวเลขชัดเจนดี และจะตัดสินใจลงทุนได้ง่าย ไม่ต้องคอยมาลุ้นว่าเมื่อพ้นช่วงโปรโมชั่นที่แบงก์ชาติลงมานั้น แล้วผลประกอบการที่แท้จริงจะเป็นอย่างไร …
*… วรางค์ ไชยวรรณ กรรมการ และรองกรรมการผู้จัดการใหญ่อาวุโส บมจ.ไทยประกันชีวิต ออกมาปฏิเสธข่าวว่าจะขายหุ้น lPO จำนวน 700 ล้านดอลลาร์สหรัฐ ภายในปลายปีนี้ และชี้แจงเพิ่มเติมว่ามีบริษัทที่ปรึกษาทางการเงินเข้ามานำเสนอ ซึ่งบริษัทเพียงแค่ศึกษาความเป็นไปได้เท่านั้น ยังไม่มีแผนการระดมทุนในช่วงนี้ พร้อมโชว์ตัวเลขสำคัญทางการเงินมีทุนจดทะเบียน 10,600 ล้านบาท ณ สิ้นเดือน มี.ค. 2563 มีสินทรัพย์ 454,311 ล้านบาท เงินสำรองประกันชีวิต 349,995 ล้านบาท มีอัตราส่วนความเพียงพอของเงินกองทุน (CAR) เท่ากับ 336.14% โดยมีอัตราส่วนความเพียงพอของเงินกองทุนสูงเป็นอันดับที่ 1 เมื่อเทียบกับบริษัทประกันชีวิตที่มีเบี้ยประกันภัยรับสูงสุด 6 อันดับแรก ส่วนสถาบันฟิทช์ให้เรทติ้งส์ AAA …
*… บมจ.ทางยกระดับดอนเมือง นำทัพโดย “ธานินทร์ พานิชชีวะ” บอสใหญ่พร้อมแจก “สมุด Green Way” ที่ได้สานต่อนโยบายการยกระดับสิ่งแวดล้อม หนึ่งในนโยบาย CSR 5 ด้านของโทลล์เวย์ที่รับบริจาคใบเสร็จค่าผ่านทาง กระดาษที่ใช้แล้วเพื่อมาผลิตเป็นสมุดโน้ตตั้งแต่ปลายปีที่แล้ว โรงเรียนต่าง ๆ ทั่วประเทศ หากประสงค์จะรับแจกสามารถติดต่อขอรับได้ที่ฝ่ายสื่อสารองค์กรฯ บมจ.ทางยกระดับดอนเมือง หรือสอบถามได้ที่ Tollway Call Center โทร.1233